lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv zh en es lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
NVA aicina darba devējus pieteikt darba vietas skolēniem vasaras brīvlaikā – ZZ.lv
Vārda dienas svin: Elma, Menarda, Elna
andra.ozola@zz.lv - 12.03.2022 - 10:14
Nodarbinātības valsts aģentūras (NVA) filiāles, tostarp Jelgavas, līdz 8. aprīlim pieņem darba devēju pieteikumus skolēnu nodarbinātības pasākuma īstenošanai 2022. gada vasarā.
Pieteikties pasākuma īstenošanai darba devēji aicināti tajā NVA filiālē, kuras apkalpošanas teritorijā ir plānota darba vietu izveide skolēniem. Parakstītu ar drošu elektronisko parakstu pieteikumu kopā ar piedāvāto darba vietu sarakstu un darba pienākumu aprakstu darba devēji var nosūtīt uz NVA filiāles e-pasta adresi, informē NVA.
Visu NVA filiāļu kontaktinformācija atrodama NVA mājaslapas sadaļā “Kontakti“. Pieteikuma dokumentu formas pieejamas NVA mājaslapas sadaļā “Piedāvāju darbu”.
Ja darba devējs vēlas veidot darba vietas skolēniem vairāku NVA filiāļu apkalpošanas teritorijās, tad parakstīts ar drošu elektronisko parakstu pieteikums ir jānosūta uz e-pasta adresi nva@nva.gov.lv.
Saturs turpināsies pēc reklāmas.
Skolēnu vasaras nodarbinātības pasākuma noteikumi paredz, ka darba devējs var vienoties ar konkrētu skolēnu par darba vietu un laiku, norādot šo informāciju pieteikumā.
Īstenojot NVA skolēnu vasaras nodarbinātības pasākumu, darba devējs saņems dotāciju skolēna mēneša darba algai 50 procentu apmērā no valstī noteiktās minimālās mēneša darba algas. Ja darba devējs nodarbinās skolēnu ar invaliditāti, NVA dotācija būs valstī noteiktās minimālās mēneša darba algas apmērā. NVA apmaksās veselības pārbaudi skolēnam, ja to paredz normatīvie akti par obligātajām veselības pārbaudēm, kā arī apdrošinās skolēnu pret nelaimes gadījumiem darba vietā. NVA maksās arī dotāciju skolēna darba vadītāja atalgojumam.
Savukārt darba devējam būs jānodrošina līdzfinansējums darba algai, nodokļu nomaksa un kompensācija skolēnam par neizmantoto atvaļinājumu. Skolēna mēneša atalgojumam par pilnu nostrādātu darba laiku jābūt vismaz valstī noteiktās minimālās algas apmērā – 500 eiro pirms nodokļu nomaksas.
Saturs turpināsies pēc reklāmas.
Skolēnus nedrīkst nodarbināt darbos, kas saistīti ar paaugstinātu risku viņu drošībai, veselībai, tikumībai un attīstībai.
Šogad plānotas izmaiņas pasākuma administrēšanā – darba devējiem līgums, atskaites un rēķini par pasākuma īstenošanu būs jāsagatavo un jāsaskaņo ar NVA elektroniski – NVA CV un vakanču portālā https://cvvp.nva.gov.lv.
Skolēnu vasaras nodarbinātības pasākumu NVA sadarbībā ar darba devējiem īstenos no 1. jūnija līdz 31. augustam. Viena skolēna nodarbinātības ilgums – viens mēnesis. Šogad NVA plāno skolēniem izveidot kopumā 8000 darba vietu. Pasākuma īstenošanai paredzētais finansējums ir 2 406 959 eiro.
Saturs turpināsies pēc reklāmas.
Skolēnu pieteikšanos dalībai vasaras nodarbinātības pasākumā plānots sākt maija pirmajā pusē, pieteikties dalībai pasākumā skolēni arī šogad varēs elektroniski – aizpildot pieteikuma anketu NVA mājaslapā.
Foto: Nodarbinātības valsts aģentūra
NVA piedāvā bezmaksas konsultācijas darba devējiem, kuri nodarbina vai plāno nodarbināt cilvēkus ar invaliditāti
Latvijā darbojas 220 sociālie uzņēmumi
Šogad darbā iekārtojušies teju 44 000 bezdarbnieku
Oktobrī notiks lauksaimniecības un mežsaimniecības tehnikas izstāde
Jelgavas pašvaldības grantu programmai pieteikušies 39 uzņēmumi
Kartupeļu audzētāji: Ražas novākšana šogad sākta vēlāk nekā pērn
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.